পরিবার ও এলাকাবাসী জানান, প্রতিদিনের মতো মনির মাছ ধরতে সাগরে যান। তার দুই ছেলে ঘুম থেকে উঠে বাবাকে দেখতে না পেয়ে শাহপরীর দ্বীপের পশ্চিমপাড়া সৈকতে যায়। বাবার সঙ্গে দেখা করে বাড়ি ফেরার সময় তারা অন্য ছয়-সাতজন শিশুর সঙ্গে পশ্চিমপাড়া খালে গোসল করতে নামে। একপর্যায়ে অন্যরা উঠে আসে। দুই ভাই পানিতে ডুবে যায়। অন্য শিশুরা দুই ভাইকে উদ্ধার করার চেষ্টা করে ব্যর্থ হয়ে। পরে তারা বিষয়টি পরিবারকে জানায়। গ্রামের লোকজন মিলে শিশু দুটিকে উদ্ধার করে স্থানীয় চিকিৎসকের কাছে নিয়ে যান। চিকিৎসক তাদের মৃত ঘোষণা করেন।